En video tager i øjeblikket facebook med storm. Næsten 500.000 visninger på 17 timer.

En ny video er gået viralt på facebook med næsten 500.000 visninger og over syv tusind likes på kun 17 timer. Videoen viser en mand løbe op på en politibil og lave en baglæns saltomortale, hvorefter han stikker af med to betjente efter sig. I videoen er der jubel fra tilskuere og forbipasserende, der blandt andet har filmet videoen. Hændelsen fandt sted søndag den 24. juli kl. 04:46, hvor en politibil fra Nordjyllands politi  netop var kommet til Bispensgade. I bilen sad to betjente. Pludselig kom en mand løbende henimod bilens front, og manden løb direkte op over motorhjelmen og hen over taget og sprang ned fra taget af bilen med en saltomotale. Herefter løb manden væk fra stedet, skriver Nordjyllands Politi i en pressemeddelelse. Begge politifolk i bilen løb efter manden, hvor de kort tid efter fandt ham, hvor han gemte sig på et pizzaria. Politibilen blev efterfølgende undersøgt, og der var ingen skader på bilen. Manden er identificeret som en 18 årig mand fra Nørresundby, og han blev sigtet for overtrædelse af ordensbekendtgørelsen og fik en bøde på 1500 kr.